《念奴娇 尤展成招饮草堂同丁飞涛彭云客宋既庭御之即席分赋同用飞涛韵》
清代·陈维崧

别来何久，喜今朝坐上，五君二仲。齐作镇西鸲鹆舞，舞罢持杯仲讽。

蹴踏齐梁，凭陵晋魏，白眼看唐宋。髀虽生肉，公然意气毫纵。

最是月落参横，主人留客，不放归鞭控。能得几场花下醉，况是吴宫如梦。

锦瑟怜谁，青萍负我，快作临风弄。唾壶阙尽，狂歌乱击春瓮。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。